2de aardbewing tref Wellington in NS | Netwerk24
2de aardbewing tref Wellington in NS
'n Aardbewing van 5.2 het die Nieu-Seelandse stad Levin, naby die land se hoofstad Wellington, getref, 'n dag nadat 'n skudding van 5.8 in dieselfde omgewing aangeteken is.
Volgens Geonet, die seismiese monitor van die regering, was die episentrum 30 km noordwes van Levin en op 'n diepte van 32 km.
Wellington en die omliggende gebiede is Maandag deur 'n aardbewing van 5.8 geskud.
Soos vroeër berig was Jacinda Ardern, Nieu-Seeland se premier, Maandag komkommerkoel in 'n regstreekse onderhoud toe die aardbewing Wellington tref.
Sy het die onderhoudvoerder kalm ingelig dat daar 'n aardbewing is en bloot met die onderhoud voortgegaan.
Ardern het later op 'n nuuskonferensie gesê geen skade is aangerig nie en niemand is beseer nie. Die aardbewing, wat langer as 30 sekondes geduur het, het egter paniek in Wellington veroorsaak, soveel so dat mense in kantore en huise onder hul tafels geskuil het. – Reuters